為咗方便往來亞洲國際博覽館參觀展覽或者欣賞演唱會等活動嘅乘客，港鐵提供特別優惠畀往來該站嘅乘客，乘客只需用八達通卡搭機場快綫前往該站落車，並至少逗留1小時30分鐘（以該站出閘後至回程再入閘之間計算）同一日內以同一張八達通卡搭機場快綫回程，即可享有折扣，往返青衣站同博覽館站嘅成人即日來回車費係港幣42蚊（單程60蚊）九龍站係64蚊（單程90蚊）香港站係72蚊（單程100蚊）。